Հավելված N 9

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԱՆԱՍՆԱԲՈՒԺՈՒԹՅԱՆ ՎԱՐՉՈՒԹՅԱՆ ՊԵՏ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) անասնաբուժության վարչության (այսուհետ՝ Վարչություն) պետ (ծածկագիրը՝ 70-26.2-Ղ3-1)**1.2.** **Ենթակա և հաշվետու է**  Վարչության պետն անմիջական ենթակա և հաշվետու է Տեսչական մարմնի ղեկավարին. **1.3**. **Ենթակա և հաշվետու պաշտոններ**  Վարչության պետին անմիջական ենթակա և հաշվետու են Վարչության աշխատողները․  **1.4. Փոխարինող պաշտոնի կամ պաշտոնների անվանումները** Վարչության պետի բացակայության դեպքում նրան փոխարինում է Վարչության պետի տեղակալը կամ Վարչության գլխավոր տեսուչը.  **1.5. Աշխատավայրը** Հայաստան, ք. Երևան, Արաբկիր վարչական շրջան, Կոմիտասի պող․49/2 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. ապահովում է Հայաստանի Հանրապետությունում կենդանիների վարակիչ ու ոչ վարակիչ հիվանդությունների կանխարգելման և պայքարի համալիր անասնահամաճարակային և անասնաբուժասանիտարական միջոցառումների, անասնաբուժական գործունեության, գյուղատնտեսական կենդանիների հաշվառման և համարակալման, արհեստական սերմնավորման, բոնիտավորման, տոհմային գործի, տոհմանյութի արտադրության, կենդանիների սպանդի նկատմամբ պետական վերահսկողության իրականացումը և դրանց իրականացմանը Վարչության մասնակցությունը, սերոմոնիթորինգի աշխատանքների կազմակերպման և իրականացման գործընթացների և արդյունքների ամփոփման, վերլուծության աշխատանքների նկատմամբ վերահսկողություն է իրականացնում․ 2. վերահսկողություն է իրականացնում անասնաբուժական ենթահսկման ապրանքների արտադրության, պահպանման, փոխադրման և իրացման գործընթացների նկատմամբ, ինչպես նաև ապահովում է այդ գործընթացների իրականացմանը Վարչության մասնակցությունը. 3. ապահովում է օտարերկրյա պետություններից կենդանիների կարանտինային, հատուկ վտանգավոր ու պարտադիր ծանուցման ինֆեկցիոն հիվանդությունների՝ Հայաստանի Հանրապետության տարածք ներթափանցումը կանխարգելող միջոցառումների իրականացումը և դրանց իրականացմանը Վարչության մասնակցությունը, ինչպես նաև ապահովում է այդ ուղղությամբ պետական և շահագրգիռ մյուս մարմինների հետ համագործակցությունը. 4. համակարգում է կենդանիների և մարդկանց համար ընդհանուր վարակիչ հիվանդությունների հայտնաբերման դեպքում Հայաստանի Հանրապետության բնակչության սանիտարահամաճարակային անվտանգության ապահովման բնագավառում Հայաստանի Հանրապետության կառավարության լիազորած՝ վերահսկողություն իրականացնող տեսչական մարմնին տեղեկացման և համատեղ միջոցառումների իրականացման աշխատանքները. 5. ապահովում է հանրապետության տարածքով տարանցիկ փոխադրվող անասնաբուժական ենթահսկման ապրանքների երթուղու տրամադրումը, այլ երկրների լիազոր մարմնի պահանջով ներմուծվող, արտահանվող, տարանցիկ փոխադրվող անասնաբուժական ենթահսկման ապրանքների համար թույլտվությունների տրամադրման աշխատանքների իրականացումը, տեղեկատվության տրամադրումը, օտարերկրյա պետությունների անասնահամաճարակային իրավիճակի վերլուծության աշխատանքների իրականացումը. 6. ապահովում է հանրապետության տարածքով փոխադրումների գործընթացի նկատմամբ վերահսկողության կազմակերպումը և դրանց իրականացմանը Վարչության մասնակցությունը. 7. ապահովում է Տեսչական մարմնի մարզային կենտրոններից և անասնաբուժության բնագավառում գործունեություն իրականացնող ֆիզիկական և իրավաբանական անձանցից համապատասխան տեղեկատվության և հաշվետվությունների ստացման, դրանց վերլուծության և ամփոփման աշխատանքները․ 8. ուղեկցող անասնաբուժական փաստաթղթերի բաշխման և օգտագործման գործընթացների նկատմամբ իրականացնում է վերահսկողություն, ինչպես նաև ապահովում է հիվանդությունների լաբորատոր հետազոտությունների արդյունքների վերլուծության իրականացումը․ 9. ապահովում է կենդանիների պահվածքի, անասնապահական շինությունների շահագործման վերաբերյալ խորհրդատվության տրամադրումը, կենդանիների պահվածքի անասնապահական շինությունների զոոհիգիենիկ և անասնաբուժասանիտարական նորմերի պահպանման նկատմամբ իրականացնում է վերահսկողություն և ապահովում դրանց իրականացմանը Վարչության մասնակցությունը. 10. ապահովում է անասնաբուժական ենթահսկման ապրանքների, ինչպես նաև կենդանիների դիակների ոչնչացման կամ օգտահանման գործընթացների նկատմամբ վերահսկողության կազմակերպումը և դրանց իրականացմանը Վարչության մասնակցությունը. 11. ապահովում է Հայաստանի Հանրապետությունից Եվրասիական տնտեսական միության անդամ մի պետություն փոխադրվող, Հայաստանի Հանրապետության տարածք ներմուծվող անասնաբուժական վերահսկման (հսկողության) ենթակա ապրանքների արտադրություն, վերամշակում և (կամ) պահպանում իրականացնող կազմակերպությունների և անձանց ռեեստրում գրանցման աշխատանքների կազմակերպմանը Վարչության մասնակցությունը. 12. ապահովում է կենդանիների պարտադիր ծանուցման ինֆեկցիոն հիվանդությունների վերաբերյալ տեղեկատվության մուտքագրումը բազայում, դրա ամփոփումը և սահմանված կարգով Կենդանիների առողջության համաշխարհային կազմակերպությանը (ԿԱՀԿ) ծանուցման աշխատանքների իրականացումը․ 13. ապահովում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին Վարչության մասնակցությունը. 14. ապահովում է իրավաբանական և ֆիզիկական անձանց կողմից ներկայացված դիմումներում բարձրացված հարցերի ուսումնասիրությունը, դրա հիման վրա համապատասխան առաջարկությունների ներկայացումը, Տեսչական մարմնի ղեկավարի համաձայնությամբ քաղաքացիների ընդունելությունը. 15. ապահովում է Վարչության լիազորությունների շրջանակներում հաշվետվությունների, առաջարկությունների, տեղեկանքների և միջնորդագրերի նախապատրասումը. 16. ապահովում է Հայաստանի Հանրապետության կառավարությունից, նախարարություններից և այլ մարմիններից, ինչպես նաև Եվրասիական տնտեսական հանձնաժողովից ստացված օրենքների և իրավական այլ ակտերի նախագծերի վերաբերյալ կարծիքների տրամադրման աշխատանքները. 17. ապահովում է անասնաբուժության բնագավառում Տեսչական մարմնի քաղաքականության, նպատակների և խնդիրների իրականացման վերաբերյալ առաջարկությունների ներկայացման աշխատանքները. 18. ապահովում է անասնաբուժության բնագավառում Տեսչական մարմնի գործունեության վերաբերյալ ծրագրերի մշակման և իրականացման աշխատանքներին Վարչության մասնակցությունը․ 19. ապահովում է անասնաբուժության բնագավառում Տեսչական մարմնի վերահսկողության մոնիթորինգային գործունեության արդյունքների ամփոփման, վերլուծության, խնդիրների և բացերի վերհանման աշխատանքների իրականացումը․ 20. ապահովում է անասնաբուժության բնագավառը կարգավորող օրենքների և իրավական այլ ակտերի նախագծերի նախապատրաuտմանն աջակցության ցուցաբերման աշխատանքների իրականացումը.   **Իրավունքները՝**   * Տեսչական մարմնի մարզային կենտրոններից և անասնաբուժության բնագավառում գործունեություն իրականացնող ֆիզիկական և իրավաբանական անձանցից պահանջել անհրաժեշտ փաստաթղթեր, հաշվետվություններ և այլ անհրաժեշտ տեղեկատվություն․ * համագործակցել անասնաբուժության ոլորտում միջազգային կազմակերպությունների հետ, ոլորտին առնչվող հարցերի քննարկման նպատակով մասնակցել կազմակերպված միջազգային կոնֆերանսներին, ժողովներին, խորհրդակցություններին․ * մասնակցել անասնաբուժության բնագավառին առնչվող ծրագրերի, նախագծերի մշակման աշխատանքներին․ * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Վարչության առջև դրված գործառույթների և խնդիրների իրականացման հետ կապված անհրաժեշտ տեղեկատվության և նյութեր․ * Տեսչական մարմնի ղեկավարին, ըստ անհրաժեշտության, ներկայացնել առաջարկություններ Վաչության աշխատանքներին մասնագետներ, փորձագետներ, գիտական հաստատությունների ներկայացուցիչներ ներգրավելու վերաբերյալ․ * Տեսչական մարմնի ղեկավարին, ըստ անհրաժեշտության, ներկայացնել առաջարկություններ աշխատանքային խմբեր կազմավորելու վերաբերյալ․ * Վարչության առջև դրված խնդիրների և գործառույթների իրականացման հետ կապված հրավիրել խորհրդակցություններ, ինչպես նաև մասնակցել Տեսչական մարմնի իրավասությանը վերապահված խնդիրների, գործառույթների հետ կապված խորհրդակցություններին և քննարկումներին, քննարկվող հարցերի շուրջ ներկայացնել մասնագիտական կարծիքներ և առաջարկություններ.   **Պարտականությունները՝**   * վերլուծել կենդանիների վարակիչ ու ոչ վարակիչ հիվանդությունների կանխարգելման և պայքարի համալիր անասնահամաճարակային և անասնաբուժասանիտարական միջոցառումների, անասնաբուժական գործունեության, գյուղատնտեսական կենդանիների հաշվառման և համարակալման, արհեստական սերմնավորման, բոնիտավորման, տոհմային գործի, տոհմանյութի արտադրության, կենդանիների սպանդի, սերոմոնիթորինգի աշխատանքների արդյունքները և բացահայտված խախտումները վերացնելու նպատակով Տեսչական մարմնի ղեկավարին ներկայացնել խնդիրների լուծմանն ուղղված առաջարկություններ՝ անհրաժեշտ հիմնավորումներով և փաստաթղթերով․ * վերհանել, պլանավորել Վարչության առջև դրված խնդիրներով և գործառույթներով պայմանավորված ռազմավարական խնդիրները, կանխորոշել դրանց լուծման ուղիները. * տնտեսվարող սուբյեկտների կողմից ներկայացված փաստաթղթերի՝ օրենսդրության պահանջներին համապատասխանությունը ստուգելու և խախտումներ չհայտնաբերելու դեպքում տրամադրել թույլտվություններ ներմուծվող, արտահանվող, տարանցիկ փոխադրվող անասնաբուժական ենթահսկման ապրանքների համար. * ուսումնասիրել կենդանիների հիվանդացության ու վարակիչ հիվանդություններից անկումների պատճառների վերլուծության արդյունքները, օրենսդրության պահանջների խախտումներ, բացթողումներ հայտնաբերելու դեպքում տալ դրանց վերացմանն ուղղված համապատասխան հանձնարարականներ, ինչպես նաև դրանց վերաբերյալ ներկայացնել մասնագիտական եզրակացություններ. * ուսումնասիրել անասնահամաճարակային իրավիճակի կանխորոշման, գնահատման և մշտադիտարկման (մոնիթորինգի) արդյունքները, խախտումների հայտնաբերման դեպքում տալ անհրաժեշտ ցուցումներ, հրահանգներ և ներկայացնել մասնագիտական եզրակացություն. * հետևել կենդանիների վարակիչ հիվանդությունների դեմ պայքարի և կանխարգելման հրահանգների և մեթոդական ուղեցույցների մշակման աշխատանքներին, անհրաժեշտության դեպքում, մեթոդական աջակցություն ցուցաբերել․ * իր կողմից ղեկավարվող կառուցվածքային ստորաբաժանման իրավասությանը վերապահված ոլորտին առնչվող նախագծերի, քննարկման ներկայացված իրավական ակտերի նախագծերի վերաբերյալ տրամադրել մասնագիտական կարծիք, պարզաբանել ոլորտին առնչվող բարձրացված հարցերը և խնդիրները և ներկայացնել մասնագիտական առաջարկություններ և եզրակացություններ․ * ուսումնասիրել, վերլուծել անասնաբուժության բնագավառում Տեսչական մարմնի վերահսկողության մոնիթորինգային գործունեության արդյունքները, խնդիրների, բացթողումների, օրենսդրության պահանջների խախտումներ հայտնաբերելու դեպքում տալ դրանց վերացմանն ուղղված հանձնարարականներ, ինչպես նաև այդ վերլուծության արդյունքները, համապատասխան առաջարկություններով, հիմնավորումներով և անհրաժեշտ փաստաթղթերով ներկայացնել Տեսչական մարմնի ղեկավարին. * Տեսչական մարմնի ղեկավարին, ըստ անհրաժեշտության, ներկայացնել զեկուցումներ՝ անասնաբուժության բնագավառում Տեսչական մարմնի վերահսկողության մոնիթորինգային գործունեության, իրականացված աշխատանքների և դրանց արդյունքների վերաբերյալ. * հետևել Վարչության լիազորությունների շրջանակներում առաջարկությունների, հաշվետվությունների, տեղեկանքների, միջնորդագրերի, զեկուցագրերի և այլ գրությունների նախապատրաստման աշխատանքներին, անհրաժեշտության դեպքում, տրամադրել մեթոդական աջակցություն. * ուսումնասիրել Վարչության գործառույթները կանոնակարգող և գործառույթների իրականացմանն առնչվող իրավական ակտերը, խնդիրների, հակասությունների, բացերի հայտնաբերման դեպքում ներկայացնել դրանց վերացման, օրենսդրության կատարելագործման վերաբերյալ առաջարկություններ. |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**   |  |  |  | | --- | --- | --- | | 1. | Ուղղություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն |   **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության կամ ստուգումների կազմակերպման և անցկացման բնագավառում կամ պետական կազմակերպությունների և հիմնարկների ղեկավարման` չորս տարվա աշխատանքային ստաժ.**3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Աշխատակազմի կառավարում 2. Քաղաքականության վերլուծություն, մոնիթորինգ 3. Որոշումների կայացում 4. Ծրագրերի կառավարում 5. Խնդրի լուծում 6. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Փոփոխությունների կառավարում 3. Կոնֆլիկտների կառավարում 4. Բողոքների բավարարում 5. Ժամանակի կառավարում 6. Ելույթների նախապատրաստում և կազմակերպում 7. Ժողովների և խորհրդակցությունների կազմակերպում և վարում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար:    **4.2. Որոշումներ կայացնելու լիազորություններ**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցություն**  Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն և ազդեցությունը սահմանափակվում է համապետական մակարդակով որոշակի ոլորտով:  **4.4. Շփումներ և ներկայացուցչություն**  Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծումներ։ |